Diari Oficial de la Generalitat Valenciana


Sumari del DOGV 9257, del 17-01-2022 (2022/232)

ORDRE 1/2022, de 12 de gener, de la Conselleria d'Economia Sostenible, Sectors Productius, Comerç i Treball, per la qual es modifica l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9257

Data del DOGV
:   17-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/232


Data del document
:   12-01-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública
    * política industrial

ORDRE 1/2022, de 12 de gener, de la Conselleria d'Economia Sostenible, Sectors Productius, Comerç i Treball, per la qual es modifica l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització. [2022/232]  
  
Mitjançant l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, es van establir les bases reguladores per a la concessió de subvencions en matèria d'industrialització, en les quals es van preveure en el títol III (capítol I) les destinades a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, la gestió dels quals correspon a l'Institut Valencià de Competitivitat Empresarial (IVACE).  
L'entrada en vigor del Decret 258/2019, de 13 de desembre, del Consell, de regulació del registre autonòmic i de procediments en relació amb les àrees industrials de la Comunitat Valenciana que desenvolupa la Llei 14/2018, de 5 de juny, de la Generalitat, de gestió, modernització i promoció de les àrees industrials de la Comunitat Valenciana, ha determinat la necessitat de procedir a la seua modificació, amb l'objectiu que les àrees industrials puguen aconseguir la màxima classificació establida en l'esmentada llei i adquirisquen la condició d'àrees industrials avançades. En aquest sentit, resulta essencial ampliar la tipologia d'actuacions subvencionables prevista en l'Ordre 22/2016.  
  
Derivat també d'aquestes disposicions normatives, s'ha considerat, així mateix, incorporar com a requisit en les actuacions dirigides a polígons, àrees industrials i enclavaments tecnològics previstes en el capítol I del títol III de l'Ordre 22/2016, de 27 d'octubre, que el sòl per al qual se sol·licita l'ajuda estiga incorporat al mapa de sòl industrial de GVA que gestiona l'IVACE.  
Del que s'ha exposat en els paràgrafs anteriors, es posa de manifest el compliment dels principis de bona regulació, tant del de necessitat i eficàcia com del de proporcionalitat i seguretat jurídica, en contindre aquesta disposició l'ordenació necessària per a la consecució dels objectius prèviament esmentats. Així mateix, s'ha complit el principi de transparència mitjançant la tramitació de la consulta pública i del tràmit d'audiència i informació pública previstos en l'article 133 de la Llei 39/2015, d'1 d'octubre, del procediment administratiu comú de les administracions públiques. Finalment, pel que fa al principi d'eficiència, la nova regulació prevista no suposa un augment de les càrregues administratives.  
Per tot això, i de conformitat amb el que es disposa en l'article 165.1 de la Llei 1/2015, de 6 de febrer, de la Generalitat, en relació amb l'article 8 del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'administració de la Generalitat, i les competències atribuïdes pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 2 del Reglament d'organització i funcionament de l'Institut Valencià de Competitivitat Empresarial (IVACE), aprovat pel Decret 4/2013, de 4 de gener, del Consell, i d'acord amb el Consell Jurídic Consultiu de la Comunitat Valenciana,  
  
  
ORDENE  
  
Article únic. Modificació de l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització  
Es modifica l'article 11.1 de l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització, que quedarà redactat d'acord amb l'annex.  
  
  
DISPOSICIÓ ADDICIONAL  
  
Única. Regla de no despesa pública  
L'aplicació i el posterior desenvolupament d'aquesta ordre no podrà tindre incidència pressupostària, sense perjudici de les possibles convocatòries que puguen resoldre's de conformitat amb la consignació pressupostària que s'establisca en el corresponent exercici.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la seua publicació en el Diari Oficial de la Generalitat Valenciana.  
  
València, 12 de gener de 2022.- El conseller d'Economia Sostenible, Sectors Productius, Comerç i Treball: Rafael Climent González.  
  
  
  
  
  
ANNEX  
  
Modificació de l'article 11.1 de l'Ordre 22/2016, de 27 d'octubre  
  
Únic. Es modifica l'apartat 1 de l'article 11. Criteris objectius d'atorgament de la subvenció, en concret l'apartat b relatiu a les actuacions subvencionables recollides en el capítol I del títol III, en la forma indicada a continuació:  
«b) Criteris que afecten les obres a realitzar: fins a 70 punts.  
La puntuació s'atorgarà en funció del contingut de l'actuació segons la tipologia que s'indica a continuació i el màxim de punts que s'especificarà en cada convocatòria; la seua ponderació es realitzarà segons l'aprofitament de la infraestructura i es prioritzaran els projectes en els quals participe un major percentatge d'empreses instal·lades en el polígon, àrea industrial o enclavament tecnològic.  
Els projectes hauran d'executar-se en un polígon, àrea industrial o enclavament inclòs en el mapa de sòl industrial de la Comunitat Valenciana desenvolupat per l'IVACE, i hauran de consistir en tot cas en l'execució total, o parcial en casos excepcionals degudament justificats, d'una o diverses de les tipologies següents:  
  
 Punts  
Obra civil que permeta la implantació de fibra òptica i altres serveis o infraestructures susceptibles de ser cablejades. 3,5  
Vigilància a través de circuit tancat de televisió (CCTV) connectat a la Policia Local. 3,5  
Transport públic. Actuacions que milloren la mobilitat urbana: creació/adequació de carril bici. Creació/adequació de marquesines per a les parades d'autobús dins del polígon industrial o en un radi de 300 m des d'algun dels accessos al polígon. Creació/millora de zones d'aparcament o estacionament de bicicletes i patinets (elèctrics o no) amb seguretat antirobatori dins del polígon industrial. Creació/millora de zona/punts de recàrrega de vehicles elèctrics, bicicletes elèctriques o patinets elèctrics dins del polígon industrial. 3,5  
Ampliació o creació de depuradora. 3,5  
Millora de la imatge de les façanes de les naus del polígon: mitjançant programa d'ajudes municipal dirigit a les empreses instal·lades en el polígon. 3,5  
Millora de l'enllumenat públic, mitjançant mesures d'eficiència energètica o energies renovables. 3,5  
Serveis contra incendis. Millora de la xarxa contra incendis. Increment boques d'incendi (hidrants). Millora/implantació del sistema de proveïment d'aigua contra incendis mitjançant la millora/construcció d'un depòsit d'aigua que estiga situat dins o fora del polígon i siga exclusiu o no per al polígon. En cas de no ser exclusiu per al polígon, se subvencionarà la part proporcional acreditada de l'actuació que done servei al polígon. 3,5  
Implantació d'ecoparc o de sistemes de gestió de residus, especialment els perillosos. Implantació en el polígon industrial d'algun sistema que permeta la identificació correcta dels codis LER (llista europea de residus) dels residus generats i la determinació dels tractaments més adequats a cada tipus de residu, i que facilite a les empreses la informació suficient sobre la gestió i el tractament dels residus industrials, perillosos i no perillosos. 3,5  
Millora de zones verdes i implantació d'aquestes i sobre el viari de zones/recorreguts biosaludables. Regeneració paisatgística i ambiental del polígon. 3,5  
Creació d'eina web amb informació del polígon industrial accessible des d'internet i independent del web de l'Ajuntament, encara que es puga enllaçar des d'aquest, o creació d'un cens d'empreses de les àrees industrials mitjançant una eina que puga compartir les dades amb l'IVACE a l'efecte de completar el mapa de sòl industrial de l'IVACE. 3,5  
Millora viària: habilitació de nous aparcaments i/o vials, vials i voreres més àmplies, nous accessos, passarel·les per als vianants, així com operacions de remodelació que comporte les anteriors, sempre que per la seua naturalesa no perjudiquen la mateixa circulació del trànsit habitual i de les maniobres necessàries de vehicles i camions, dins del polígon. Eixamplament dels vials a 3,5 m en els vials de doble sentit i a 4 m en els vials d'únic sentit. Pàrquing de camions. Modificació/adequació dels vials i zones d'estacionament amb la finalitat de condicionar-los per a la circulació i aparcament de conjunts de vehicles en configuració euromodular EMS (European Modular System). 3,5  
Senyalització i/o identificació de carrers. Senyalització horitzontal i/o vertical de trànsit. directori d'empreses i serveis. Adaptació de vials i senyalística per a afavorir l'accessibilitat a l'àrea i a les empreses implantades en aquesta de persones amb mobilitat reduïda o dèficit sensorial. 3,5  
Millora del sanejament separatiu de les aigües residuals. Construcció de depòsits o sistema de recollida d'aigües pluvials o d'aprofitament d'aigües grises, per a la seua reutilització per al reg, la neteja o altres usos permesos. 3,5  
Millora en el subministrament d'aigua, bruta i potable, o augment de cabal i pressió. 3,5  
Dotació o millora de subministrament de gas a alta i baixa pressió. 3,5  
Millora en el subministrament elèctric tant en mitjana com en baixa tensió, així com generació d'energia renovable per a tot el polígon.  
 3,5  
Adquisició de terrenys limítrofs al polígon per a l'ampliació de viaris, zones verdes, aparcaments, accessos, amb la finalitat de superar en un 5 % o més els estàndards exigits en la normativa urbanística. 3,5  
Implantació en el polígon o en terrenys limítrofs o a la distància màxima des dels accessos al polígon que establisca la normativa sobre la classificació de les àrees, inclosa, si escau, l'adquisició de terrenys, de:  
- Estació de servei en el polígon industrial o en un radi de 500 m.  
- Centre polivalent que compte amb espais per a reunions, formació i serveis d'oficina o addicionals en el polígon industrial o en un radi de 200 m.  
- Servei de correus o paqueteria en el polígon industrial o en un radi de 200 m.  
- Oficines bancàries en el polígon industrial o en un radi de 200 m.  
- Instal·lacions, públiques o privades, per a la pràctica esportiva en el polígon industrial o en un radi de 200 m.  
- Escola o centre d'educació infantil de primer cicle (zero a tres anys) o ludoteca infantil, pública o privada, o escoles taller integrades amb els sectors productius implantats en l'àrea en el mateix polígon industrial o en un radi de 200 m.  
- Hotel o servei d'allotjament similar en el polígon industrial o en un radi de 200 m.  
- Servei de salut o assistència sanitària en el polígon industrial o en un radi de 200 m.  
- Restauració en el polígon industrial o en un radi de 200 m. 3,5  
Construcció total o parcial de grans infraestructures que beneficien l'àrea industrial, com pot ser la construcció de baixador ferroviari, ponts, creació de vials dins del terme municipal que servisquen d'accés a l'àrea empresarial i eviten creuar nuclis residencials, eliminen punts negres, etc. 3,5  
Obra civil per a la portada total o parcial al polígon industrial a través de tot el terme municipal de serveis i/o infraestructures com ara energia elèctrica, gas, fibra òptica, telecomunicacions, aigua. 3,5»